૧૭ નવેમ્બરે લેવામાં આવેલી આ બિન સચિવાલય કારકુનની પરીક્ષામાં રાજયના ઘણા સેન્ટરો ઉપર ગેરરીતિ થઈ હોવાનું સીસીટીવીમાં જ કેદ થયું હતું અને ઉમેદવારોએ તેના પુરાવા પસંદગી બોર્ડ અને સરકાર સુધી પહોંચતા કર્યા છે પરંતુ સરકાર પરીક્ષામાં કોઈ ગેરરીતિ નહીં થઈ હોવાનું રટણ કરે છે  આવી સ્થિતિમાં ગુજરાતના આ શિક્ષિત બેરોજગાર યુવાનોએ સરકાર સામે મોરચો માંડવાની શરૂઆત કરી દીધી છે અને આજે ગાંધીનગરમાં સરકારના વિરોધમાં રેલી કરી પરીક્ષા રદ કરવાની માંગણી કરવાના હતા પરંતુ રાત્રે જ તેમની રેલીની મંજુરી રદ કરી દેવામાં આવી હતી અને ગાંધીનગરના પ્રવેશદ્વારો સીલ કરી દેવામાં આવ્યા હતા  તેમ છતાં અલગ અલગ માર્ગો ઉપરથી હજારો ઉમેદવારો ગાંધીનગરમાં ઉમટી પડયા હતા.